### Resumé

Ifølge [adresse] økonomiske styringsprincipper skal der udarbejdes 3. kvartalsopfølgning med en vurdering af det forventede regnskabsresultat.

I 3. kvartalsopfølgning følges op på det forventede regnskabsresultat for 2024 på drift og anlæg.

Samlet set forventes der overholdelse af udvalgenes service- og anlægsbudgetter i 2024, mens der forventes et merforbrug på overførselsudgifter.

Der er pres på servicerammen med en forventning om en overskridelse på ca. 85 mio. kr. på baggrund af 3. kvartalsmeldingen. Det betyder, at Vejle Kommune er i risiko for en individuel sanktion, hvis kommunerne samlet set overskrider servicerammen. Seneste melding fra Kommunernes Landsforening (KL) er dog, at der ikke forventes en samlet overskridelse for kommunerne.

### Sagsfremstilling

I nedenstående tabel fremgår udvalgenes forventede regnskabstal for 2024 opdelt på serviceudgifter, brugerfinansierede område og overførselsudgifter. Tallene er yderligere specificeret i bilag 1 "Samlet overblik - 3. kvartalsopfølgning 2024" og bilag 2 "Bevillingsændringer - 3. kvartalsopfølgning 2024".

![Drift - 3. kvartalsopfølgning](data:image/png;base64...)

**Serviceudgifter**

Det korrigerede budget for serviceudgifter udgør pr. 30. september 2024 6.298mio. kr. Regnskabet for 2024 forventes at blive 6.016mio. kr. Dermed forventes et samlet mindreforbrug på 282,7 mio. kr., hvoraf der forventes overført 276,8 mio. kr. til 2025, hvilket giver et samlet mindreforbrug på 5,8 mio. kr. efter overførsler til 2025.

På Økonomiudvalgets område forventes et samlet mindreforbrug på 179,5 mio. kr., hvoraf der forventes overført 165,4 mio. kr. til 2025. Mindreforbruget på serviceudgifter er inklusiv et merforbrug på 14 mio. kr., som vedrører ældreboliger. Mindreforbruget udgør dermed 193,5 mio. kr., hvis ældreboliger fraregnes, da merforbruget vedrørende ældreboliger modsvares af kommende huslejeindtægter (brugerbetaling). En stor del af den forventet overførsel til 2025 vedrører den ekstraordinær investering i det politiske forlig på baggrund af selvbudgetteringsmidlerne. Her blev der på driften afsat 50 mio. kr. til folkeskolens fremtid, 50 mio. kr. til fremtidens ældrepleje samt 10 mio. kr. til sårbare voksne.

På Teknisk Udvalgs område er der et samlet forventet merforbrug på 5,3 mio. kr., som overføres til 2025. Merforbruget vedrører primært Vintertjenesten. Merudgiften overføres til 2025, hvor det kan indhentes ved en langsommere implementering af gentænkningen på den kollektive trafik. Udvikling af udgifter på kollektiv trafik og vinter følges nøje. Der forventes ikke rammeoverholdelse på driften i 2024.

På Klima, Natur- og Miljøudvalgets område er der et forventet mindreforbrug på 12,4mio. kr., som forventes overført til 2025. Overførslen vedrører mindreforbrug på [adresse], fjernvarmeudrulning og skadedyr. Dertil anmodes der om flytning af 0,6 mio. kr. vedrørende udmøntning af [adresse], Natur- og Miljøudvalget d. 2. september 2024 til incitamentsprojektet ændrede indkøbs- og forbrugsmønstre samt prøv en elcykel under Økonomiudvalget.

3. kvartalsopfølgning på Børne- og Familieudvalgets område viser et forventede merforbrug på 26,2 mio. kr. før overførsler til 2025. Merforbruget fordeler sig med 24,7 mio. kr. ved Familie & Forebyggelse samt 19,7 mio. kr. ved Uddannelse & Læring. Dette reduceres af et mindreforbrug på 17,3 mio. kr. ved Dagtilbud samt 0,9 mio. kr. ved fællesområdet.

De seneste to år har der været arbejdet på at skabe strukturel balance. Økonomiudvalget har i den forbindelse tilkendegivet, at de vil afhjælpe udfordringen med 10,5 mio. kr. (halvårseffekt af besparelser). Desuden er der i Budgetforlig 2025 afsat yderligere 14,9 mio. kr. til at dække forventet underskud. Samlet set forventes Børne- og Familieudvalget dermed at blive kompenseret for 25,4 mio. kr. i 2024 som modsvarer udfordringen på de 26,2 mio. kr. i forventet merforbrug.

Dermed forventes rammeoverskridelsen efter kompensation af blive reduceret til 0,8 mio. kr. Det peger dermed i retning af at der er balance på rammen, når vi går ind i 2025.

Seniorudvalget har ligesom Børne- og Familieudvalget arbejdet med at skabe budgetbalance i 2024. Der er i den forbindelse truffet beslutninger om besparelser for ca. 11,6 mio. kr. Økonomiudvalget har tilkendegivet, at de vil imødekomme eventuelle udfordringer med at opnå halvårseffekt af disse (dvs. ca. 5,8 mio. kr.) i forbindelse med regnskabssagen 2024.

Status for Seniorudvalget i forbindelse med 3. kvartalsopfølgning er, at der forventes at være et mindreforbrug indenfor pengeposen på 33,2 mio. kr., og dermed er økonomien samlet set i balance igen.Mindreforbruget indenfor pengeposen består af et mindreforbrug ved plejecentre på 11,5 mio. kr.,  myndighed på 7,0 mio. kr. samt på de øvrige områder, herunder kompetencecenter, pulje til demografiske udfordringer samt hjælpemiddeldepot på 16,6 mio. kr. Dette modsvares af et forventet merforbrug på distrikterne på 1,9 mio. kr.

Samtidigt forventes et større mindreforbrug udenfor pengeposen på 50,6 mio. kr., som særligt vedrører forbrug der kan disponeres på tværs af regnskabsår og primært er disponeret til konkrete tiltag. Det betyder, at Seniorudvalget samlet forventer et mindreforbrug på 83,9 mio. kr.

Voksenudvalget har ligeledes arbejdet med at skabe budgetbalance i 2024. Der er truffet beslutning om besparelser for i alt 2,1 mio. kr. Økonomiudvalget har tilkendegivet, at de vil hjælpe med eventuelle halvårseffekter for ca. 1 mio. kr. i forbindelse med regnskabssagen for 2024.

På [adresse] område forventes et samlet mindreforbrug på 2,5 mio. kr. som forventes overført til 2025. Det betyder, at der på nuværende tidspunkt forventes at være balance på [adresse] område. Det er dog forbundet med en vis usikkerhed i forhold til borgernes behov for støtte resten af 2024 på Myndighedsområdet, og der er derfor stadig en risiko for rammeoverskridelse. Udviklingen følges tæt.

Mindreforbruget på [adresse] område dækker over et forventet mindreforbrug på Handicapområdet (10,9 mio. kr.) samt øvrige områder inkl. kompetencecenter (11,5 mio. kr.). Dette modsvares af et merforbrug på Social- og Psykiatriområdet (5,5 mio. kr.), som udelukkende genereres af de to døgntilbud Center Tinghøj og [adresse] samt Myndighedsområdet (11,7 mio. kr.). Dertil forventes der mindreindtægter for 2,6 mio. kr., som følge af regulering af omkostningsbestemte takster.

På Sundheds- og [adresse] området forventes et samlet mindreforbrug på 11,3 mio. kr., hvoraf 7,8 mio. kr. er udenfor pengeposen vedrører  primært aktivitetsbestemt medfinansiering og forventes derfor ikke overført til 2025. De resterende 3,5 mio. kr. forventes overført til 2025 og vedrører mindreforbrug indenfor pengeposen samt projekter med ekstern finansiering.

På Arbejdsmarkedsudvalgets område forventes samlet budgetoverholdelse på service.

På Kultur- og Idrætsudvalgets område forventes et samlet mindreforbrug på 26,8 mio. kr., hvoraf 3,1 mio. kr. vedrører flytning mellem udvalg samt tillægsbevilling til anlægsprojektet Egtved Pigens Verden. De resterende 23,7 mio. kr. forventes overført til 2025. Overførslen dækker både over indenfor pengeposen samt udenfor pengeposen. Udenfor pengeposen vedrører diverse puljer og projekter med ekstern finansiering. Indenfor pengeposen har Musikteateret en opsparing til fremtidige investeringer i blandt andet trækværket, hvor der kommer en større renovering.

På Udvalget for Lokalsamfund og Nærdemokratis område forventes et samlet mindreforbrug på 2,1 mio. kr., som forventes overført til 2025. Erfaringsmæssigt forventer man, at ikke alle borgerdrevne projekter færdiggøres i indeværende år, hvor tilskuddet først forventes udbetalt efter regnskab 2024 er afsluttet. Derudover er alle midler i Udviklingspuljen 2024 endnu ikke disponeret.

På Beredskabskommissionens område forventes budgetoverholdelse.

**Det brugerfinansierede område**

Det samlede korrigerede netto indtægtsbudget for det brugerfinansierede områder er på 12,4 mio. kr. og ligger under Klima-, Natur- og Miljøudvalget. Der forventes en nettoindtægter svarende til budgettet i 2024.

**Overførselsudgifter**

Det korrigerede budget for overførselsudgifter udgør pr. ultimo september 2.026,5 mio. kr. og regnskabet for 2024 forventes at blive 2.029,9 mio. kr. Der forventes overførsler til 2025 for 13,6 mio. kr., og dermed er det samlet merforbrug efter overførsler på 17,1 mio. kr.

På Økonomiudvalgets område forventes budgetoverholdelse.

På Børne- og Familieudvalgets område forventes et mindreforbrug på 7,1 mio. kr., hvoraf 13,6 mio. kr. er et mindreforbrug vedrørende Sprogcenteret som forventes overført til 2025. Dermed resterer et merforbrug på 6,6 mio. kr. som særlig skyldes tabt arbejdsfortjeneste.

På [adresse] område forventes der et mindreforbrug på 1,9 mio. kr. I forbindelse med 3. kvartalsopfølgning anmodes budgettet nedskrevet med 1,9 mio. kr. og dermed tilfalder mindreforbruget kassen.

På Arbejdsmarkedets område er der et samlet merforbrug på 12,5 mio. kr. Vejle Kommune har overordnet set ikke fulgt landsudviklingen på ydelsesområderne, hvorfor den negative midtvejsregulering ved halvårsregnskabet på 17,9 mio. kr. ikke kan dækkes af ydelsesområderne. Merforbruget skyldes blandt andet, at Vejle Kommune har haft en større tilgang til førtidspension sammenlignet med hele landet i 2024, antallet af forsikrede ledige i Vejle Kommune er steget mere end landsplan samt større andel af kontanthjælpsmodtagere. Ligeledes har budgettet for sygedagpenge taget udgangspunkt i et lavere ydelsesniveau end det opjusteret skøn i Økonomisk Redegørelse fra maj 2024.

**Anlæg**

Det samlede korrigerede anlægsbudget udgør netto 803,5 mio. kr. på tværs af det skatte-, bruger- og lånefinansierede område. Det samlede forbrug forventes at blive netto 438,9 mio. kr. i 2024. Der forventes en overførsel til 2025 på 356,9 mio. kr. Der er dermed et samlet mindreforbrug på 7,7 mio. kr.

**![Anlæg - 3. kvartalsopfølgning](data:image/png;base64...)**

På Økonomiudvalget område forventes bland andet overførsler vedrører puljer til anlægsprojekter afsat i forbindelse med den ekstraordinære investering på baggrund af selvbudgetteringsmidlerne. På anlæg blev der afsat 50 mio. kr. til bygninger og vedligehold, 50 mio. kr. til infrastruktur - veje og cykelstier, 20 mio. kr. til klima og biodiversitet, 20 mio. kr. til en attraktiv studieby samt 10 mio. kr. til fondspuljen. For infrastruktur - veje og cykelstier forventes det, at der bruges 10 mio. kr. i 2024, og de resterende 40 mio. kr. overføres til 2025.

På Teknisk Udvalg område forventes blandt andet overførsler vedrørende sikring af betonelementer ved 4 skoler samt havneruten fra [adresse] til [adresse].

På Børne- og Familieudvalgets område vedrører de forventede overførsler primært daginstitution i midtbyen samt udbygningen af [adresse].

På Kultur- og Idrætsudvalget område vedrører overførslen primært [adresse], hvor byggeriet først forventes påbegyndt i slutningen af 2024.

En række udvalg søger ved 3. kvartalsopfølgning om ændring af rådighedsbeløb, hvilket fremgår af bilag 3 "Tillægsbevillinger til anlægsområder - 3. kvartalsopfølgning 2024".

Endvidere har en række udvalg ændringer til anlægsbevillingerne, hvilket er specificeret i bilag 4 "Ændring af anlægsbevillinger - 3. kvartalsopfølgning 2024". Der anmodes blandt om forhøjelse anlægsbevilling ved Økonomiudvalget vedrørende Egtveds Pigen. Udgiften finansieres fra Kultur- og Idrætsudvalgets driftsbudget, statstilskud til byggeri.

**Sammenfatning af 3. kvartalsopfølgning 2024**

Samlet set forventes fagudvalgene at overholde budgetterne på service- og anlægsområdet. For overførelsesudgifter er der et forventet merforbrug efter overførsler til 2025 på 17,1 mio. kr. Dette vedrører dels tabt arbejdsfortjeneste under Børne- og Familieudvalget og dels ydelsesområderne under Arbejdsmarkedsudvalget.

[adresse] samlede serviceramme for 2024 forventes ikke overholdt på baggrund af udvalgenes forventninger til regnskab 2024. Dette er dels på grund af, at der ikke er rammeoverholdelse på Teknisk Udvalg og Børne- og Familieudvalget, og dels størrelsen af forventet overførsler til 2025. På nuværende tidspunkt forventes en overskridelse på ca. 85mio. kr. Ved 3. kvartalsopfølgningen 2023 var forventningen, at serviceudgifterne var ca. 113 mio. kr. over serviceramme, men ved regnskab 2023 var serviceforbruget reduceret men det førte dog til en overskridelse på ca. 18 mio. kr. over rammen.

### Økonomi

Økonomiudvalget har bemyndigelse til at godkende flytninger af drifts- og anlægsmidler mellem udvalgene, såfremt fagudvalgene accepterer flytningerne.

Ved 3. kvartalsopfølgning har fagudvalgene godkendt en række bevillingsmæssige ændringer og flytninger. En samlet opgørelse over bevillingsmæssige ændringer fremgår af bilag 2 "bevillingsændringer - 3. kvartalsopfølgning 2024".

Udover de af fagudvalgene godkendte flytninger på driften, ændringer af rådighedsbeløb og anlægsbevillinger, søges der i denne sag derudover om følgende bevillingsmæssige ændringer:

1) Som følge af Budgetforliget for 2025, udmøntes 14,9 mio. kr. til at dække det forventede underskud i 2024 ved Børne- og Familieudvalget. Som det fremgår af tabel 4 nedenfor, sker finansieringen via kassen i 2024 under henvisning til, at beløbet er reserveret af i budgetforlig 2025.

2) At Voksenudvalget budget på overførselsudgifter reduceres med 1,9 mio. kr., som vil tilfalde kassen.

3) At der flyttes 3,0 mio. kr. fra drift under Kultur- og Idrætsudvalget til anlæg under Økonomiudvalget. Flytningen vedrører statstilskud til anlægsprojektet Egtved Pigens Verden.

4) Bevillingsmæssige ændringer på konto 7 og 8 som følge af at Vurderingsstyrelsen har udsendt nye vurderinger i forhold til grundskyld.

De bevillingsmæssige konsekvenser vedrørende drift, anlæg og finansiering fremgår desuden af nedenstående bevillingsskema.

![Bevillingsskema - 3. kvartalsopfølgning 2024](data:image/png;base64...)

Opsummering af de bevillingsmæssige konsekvenser:
Sagen medfører samlet set, at der netto bevilges 11,9 mio. kr., som finansieres af kassen.

### Historik

#### Kommunaldirektøren indstiller , den 2. december 2024, punkt 273:

at 3. kvartalsopfølgningen for 2024 godkendes,

at de bevillingsmæssige ændringer vedr. 3. kvartalsopfølgningen godkendes jf. bevillingsskemaet under afsnit Økonomi, samt specifikation i bilag 2 til 4 vedr. hhv. bevillingsændringer, rådighedsbeløb og anlægsbevillinger

#### Beslutning fra Økonomiudvalget, den 2. december 2024, punkt 273:

Anbefales.

### Beslutning

Godkendt.